b'\n_START_ARTICLE_\nDomainKeys Identified Mail\n_START_PARAGRAPH_\nDomainKeys Identified Mail (DKIM) er en\xc2\xa0metode, der er designet til at registrere e-mail-spoofing. Det g\xc3\xb8r det muligt for modtageren at kontrollere, at en e-mail, der h\xc3\xa6vdes at stamme fra et bestemt dom\xc3\xa6ne, rent faktisk er sendt af det p\xc3\xa5g\xc3\xa6ldende dom\xc3\xa6nes ejer. Det er beregnet til at forhindre forfalskede afsender-adresser i e-mails, en teknik, der ofte anvendes i phishing og spam._NEWLINE_Teknisk set lader DKIM et dom\xc3\xa6ne inkludere sit navn i en e-mail ved at knytte en digital signatur til det. Kontrollen er foretaget ved hj\xc3\xa6lp af dom\xc3\xa6nets\xc2\xa0offentlige n\xc3\xb8gle, der er offentliggjort i DNS. En gyldig signatur garanterer, at e-mailen (eventuelt inklusive vedh\xc3\xa6ftede filer), ikke er blevet \xc3\xa6ndret siden signaturen blev anbragt. Normalt er DKIM-signaturen ikke synlig for slutbrugere, og er anbragt eller kontrolleret af infrastrukturen fremfor af e-mailens afsender eller modtager. P\xc3\xa5 det omr\xc3\xa5de adskiller DKIM sig fra s\xc3\xa5kaldte end-to-end digitale signaturer.'